Baguio City- Balligi a nakemmeg dagiti tallo nga indibidual nga adda iti Watch List ti Drug Personalities ti Lagangilang Municipal Police Station (MPS).
Daytoy ket babaen iti bileg ti Search Warrant nga impaulog ti Regional Trial (RTC) Court Branch 1 sadiay Bangued, Abra.
Binigbig ni Senior Superintendent Virgilio Laya, Abra Provincial Director dagiti nakemmeg a drug personalities a da Ricky Zabala Hermoso, 30-anyos ken residente ti Barangay Laang, ken dagiti kakadwana a da Eddie Bert Oliver Guettap a.k.a. Butter, 28-anyos, a residente ti barangay Poblacion, ken residente ti Lagangilang, Abra, ken ni Aiza Alofe Bella, 26-anyos a residente ti barangay Bangbangar, Bangued, Abra a nakemmeg iti balay ni Hermoso.
Nakumpiskar iti nasao a balay ti nagduduma a drug paraphernalia, dua a bala para iti caliber 40; ken maysa a bala para iti caliber 45.
Iti agdama ket adda iti kustodiya ti Lagangilang MPS dagiti nakemmeg a suspek bayat a dagiti nakumpiskar a banag ket naisumitir iti PNP-RCLO-Cordillera para iti eksaminasyon.
ilo_Latn ilo_Latn ilo_Latn ilo_Latn ilo_Latn